Z A P I S N I K

12.  sjednice Vijeća Gradske četvrti Gornja Dubrava, održane 19. veljače 2018.
 u Područnom uredu Dubrava, Dubrava 49, dvorana „C“ s početkom u 17,30 sati



NAZOČNI ČLANOVI VIJEĆA:

1. JOSIP BANDUR
2. DAVOR GABUD
3. FRANJO JEDNOBRKOVIĆ
4. NEDA KOVAČEVIĆ 
5. MIROSLAV KOŽUL
6. DARKO MAJPRUZ
7. ANDREJA MARCETIĆ
8. FRANJO NOVOSEL
9. DAMIR ONIŠKO
10. AVNI OSMANI
11. ŽELJKO PASARIČEK
12. DOMAGOJ PRICA
13. ILIJA SLIŠKO 
14. ROBERT TUKAČ
15. HRVOJE VALIDŽIĆ
16. NINOSLAV VRANJEŠ
17. IVAN VARAT
18. STEVO ŽIVČIĆ


ODSUTNI ČLANOVI VIJEĆA:

1. Darko Majpruz
2. Hrvoje Validžić
      

OSTALI NAZOČNI:

 Načelnik III. Policijske postaje Jurica Miočić, Policijske uprave  zagrebačke 
 Barbara  Avlon iz Podružnice ureda Dubrava centra za socijalnu skrb Zagreb
 Božidar Macan, Crveni križ Zagreb

- Helena Duspara, dipl. iur. voditeljica područnog odsjeka Gornja Dubrava
- Marija Badanjak, viši stručni referent za rad tijela mjesne samouprave
- Luka Barišić, stručni referent za rad tijela mjesne samouprave
    
O sjednici se vodi video zapis. 

           Predsjednik utvrđuje prisutnost  17  od 19 članova Vijeće, što znači da Vijeće može pravovaljano odlučivati.

           Predsjednik podsjeća vijećnike da su uz poziv primili zapisnik 11. sjednice  Vijeća.
Pita dali ima primjedbi na zapisnik 11..sjednice Vijeća.

	Budući da se  nitko ne javlja za riječ, zapisnik 11.  sjednice Vijeća je  jednoglasno prihvaćen.

	Predsjednik napominje da su članovi Vijeća prije sjednice dobili prijedloge za dopunu dnevnog  reda.

Predlaže dopunu Dnevnog reda:

                                                  DOPUNA DNEVNOG REDA
1. Prijedlog Zaključka o prihvaćanju Izvješća o izvršenju programa planova i održavanja komunalne infrastrukture u gradskim četvrtima i mjesnim odborima Grada Zagreba u 2017.
2. Prijedlog Zaključka o prijedlogu lokacija za postavljanje fiksnog reciklažnog dvorišta
3. Postava zaštitnih stupića u Risnjačkoj ulici (zapadno od Konzuma)- donošenje zaključka 
4. Postavljanje odbojne ograde u Slanovečkoj cesti- donošenje zaključka
5. Prijedlog zaključka o postavljanju uspornika prometa na Čučerskoj cesti 
6. Prijedlog Zaključka o imenovanju ulice Jurki
7. Prijedlog Zaključka o traženju informacija od gradskih ureda
8. Prijedlog Zaključka o dodjeli Medalje Grada Zagreba Rukometnom klubu Dubrava
9. Prijedlog Zaključka o dovozu neophodne količine pitke vode cisternama Plavčić Matija
10. Prijedlog Zaključka o prijedlogu kandidata za suce porotnike za mladež Općinskog kaznenog suda u Zagrebu
                                                       
 
Pita ima li primjedbi na dnevni red ili drugačijih prijedloga.

Budući da se nitko ne javlja za riječ, predsjednik daje na prihvaćanje predloženi Dnevni red.

Vijeće jednoglasno donosi:
                                     
                                                             DNEVNI RED:

1. Prijedlog Zaključka o osnivanju i imenovanju Vijeća za prevenciju Gradske četvrti Gornja Dubrava;
2. Prijedlog Zaključka o prihvaćanju Izvješća o izvršenju programa planova i održavanja komunalne infrastrukture u gradskim četvrtima mjesnim odborima Grada Zagreba u 2017.
3. Prijedlog Zaključka o utrošku sredstava s pozicije „Ostali nespomenuti rashodi poslovanja“ Gradske četvrti Gornja Dubrava;
4. Prijedlog Zaključka o davanju mišljenja na Stratešku studiju o utjecaju Plana gospodarenja otpadom Grada Zagreba na okoliš; 
5. Prijedlog Zaključka o prijedlogu lokacija za postavljanje fiksnog reciklažnog dvorišta
6. Postava zaštitnih stupića u Risnjačkoj ulici  (zapadno od Konzuma)- donošenje zaključka
7. Postavljanje odbojne ograde u Slanovečkoj cesti-donošenje zaključka
8. Prijedlog Zaključka o prijedlogu nove prometne regulacije prometa u Vodičkoj i djelu Ljubijske ulice
9. Prijedlog Zaključka o postavljanju usporenika prometa u Čučerskoj cesti
10. Prijedlog Zaključka o imenovanju ulice Jurki;
11. Prijedlog Zaključka o traženju informacija od gradskih ureda 
12. Prijedlog Zaključka o dodjeli Medalje Grada Zagreba Rukometnom klubu Dubrava.
13. Prijedlog Zaključka o davanju mišljenja na dovoz pitke vode cisternama;
a) Stojanović Ivica, Đurini 47
b) Plavčić Matija, Prešci 36
14. Prijedlog Zaključka o prijedlogu kandidata za suce porotnike za mladež Općinskog kaznenog suda u Zagrebu
15. Davanje mišljenja sukladno članku 86. čl. 1. Statuta Grada Zagreba;
1. Odluka o izmjeni Odluke o komunalnom redu
1. Odluka o određivanju poslova prijevoza pokojnika koji se financiraju iz proračuna Grada Zagreba
1. Raspodjela sredstava za djelomično pokrivanje gubitaka Kliničke bolnice „Sveti duh“, Dječje bolnice Srebrnjak i Specijalne bolnice za plućne bolesti
1. Odluka o proširenju djelatnosti Ustanove za zdravstvenu njegu u kući
16. Pitanja, prijedlozi i obavijesti.


Ad. 1  Prijedlog Zaključka  o osnivanju i imenovanju Vijeća za prevenciju Gradske četvrti Gornja Dubrava 

 Predsjednik napominje da je Prijedlog zaključka dobiven uz poziv. Pojašnjava razloge za osnivanje Vijeća za prevenciju. 

 Otvara raspravu. 

Predstavio se načelnik III. Policijske postaje, Policijske uprave zagrebačke i Barbara  Avlon iz Podružnice ureda Dubrava centra za socijalnu skrb Zagreb.

Budući da nitko ne traži riječ, na prijedlog predsjednika Vijeće jednoglasno donosi:
 

ZAKLJUČAK
o osnivanju i imenovanju Vijeća za prevenciju 
Gradske četvrti Gornja Dubrava



1. Osniva se Vijeće za prevenciju Gradske četvrti Gornja Dubrava (u daljnjem tekstu: Vijeće), u svrhu koordinacije aktivnosti svih društvenih subjekata na postizanju što većeg stupnja sigurnosti, zaštite ljudi i imovine te kvalitete življenja na području Gradske četvrti Gornja Dubrava.


2. Zadaće Vijeća su:
· organiziranje i koordiniranje provođenja aktivnosti i mjera na povećanju sigurnosti građana i imovine;
· suradnja i davanje potpore svim društvenim subjektima, čiji rad je u funkciji povećanja sigurnosti građana i imovine;
· reagiranje na pojavne oblike kriminala u začecima te prepoznavanje njihovih uzroka;
· koordinacija rada Vijeća s Vijećem za prevenciju Grada Zagreba;
· iniciranje osnivanja vijeća za prevenciju mjesnih odbora;
· zajedničke preventivne aktivnosti s vijećima za prevenciju mjesnih odbora; 
· podnošenje izvješća o aktivnostima i mjerama prevencije kriminaliteta na području gradske četvrti;
· uključivanje građana s područja gradske četvrti u provedbe pojedinih dijelova programa;
· informiranje i prezentiranje rada i rezultata rada sudionika preventivnih aktivnosti u medijima i javnosti.


3. Članove Vijeća imenuje Vijeće Gradske četvrti Gornja Dubrava.
Vijeće ima predsjednika, zamjenika i po sedam članova.
Predsjednik Vijeća je po položaju predsjednik Vijeća Gradske četvrti Gornja Dubrava,
Zamjenik predsjednika je po položaju načelnik III. policijske postaje, Policijska uprava zagrebačka.
Članovi Vijeća su članovi Vijeća Gradske četvrti Gornja Dubrava, predstavnici udruga, vjerskih zajednica, ugledni pojedinci i članovi zajednice koji će svojim radom pridonijeti razvoju zajednice i većoj sigurnosti građana.


4. U Vijeće imenuju se:
· za predsjednika: predsjednik Vijeća Gradske četvrti Gornja Dubrava
· za zamjenika predsjednika: načelnik III. policijske postaje, Policijska uprava zagrebačka
· za članove:
· pet iz redova članova Vijeća Gradske četvrti Gornja Dubrava:
Neda Kovačević
Andreja Marcetić
Svjetlana Palić
Franjo Jednobrković
Ilija Sliško

· dva člana iz redova udruga, vjerskih zajednica, ugledni pojedinci i članovi zajednice i drugih djelatnika:
            Božidar Macan, Crveni križ Zagreb
            Barbara Avalon, Podružnica ureda Dubrava Centra za socijalnu skrb Zagreb


5. Način rada utvrdit će se poslovnikom koji Vijeće donosi na svojoj konstituirajućoj sjednici, što ju saziva predsjednik Vijeća Gradske četvrti Gornja Dubrava.

6. U razdoblju od raspuštanja Vijeća Gradske četvrti Gornja Dubrava do konstituiranja novoizabranog Vijeća Gradske četvrti Gornja Dubrava, odnosno do imenovanja novih članova Vijeća svim imenovanim članovima Vijeća traje mandat.


7. Stručne, administrativne i tehničke poslove za Vijeće obavljat će Gradski ured za mjesnu samoupravu.


8. Ovaj će zaključak biti objavljen u Službenom glasniku Grada Zagreba.



AD 2. Prijedlog Zaključka o prihvaćanju Izvješća o izvršenju programa planova i održavanja komunalne infrastrukture u gradskim četvrtima i mjesnim odborima Grada Zagreba u 2017.

Predsjednik napominje da je materijal dobiven od Gradskog ureda za mjesnu samoupravu  koji je napravio izvješće.

Otvara  raspravu. 

U raspravi sudjeluju: D. Gabud, I. Sliško, R. Tukač, N. Kovačević i  predsjednik.

Traži se pojašnjenje od Gradskog ureda za mjesnu samoupravu o izvješću  pod točkom  2. 11.11.  i 2.11.5, da se provjere brojčani iznosi.

Na prijedlog predsjednika Vijeće 15 glasova ZA i 2 glasa PROTIV donosi:



Z A K LJ U Č A K
o prihvaćanju Izvješća o izvršenju programa i planova 
održavanja komunalne infrastrukture 
u gradskim četvrtima i mjesnim odborima Grada Zagreba u 2017.


	1. Vijeće Gradske četvrti Gornja Dubrava  razmotrilo je Izvješće o izvršenju programa i planova održavanja komunalne infrastrukture u gradskim četvrtima i mjesnim odborima Grada Zagreba u 2017. (dalje u tekstu: Izvješće) što ga je izradio Gradski ured za mjesnu samoupravu.
	2. Vijeće prihvaća Izvješće u dijelovima koji se odnose na izvršenje Programa održavanja komunalne infrastrukture u Gradskoj četvrti Gornja Dubrava u 2017. te na planove malih komunalnih akcija mjesnih odbora na području Gradske četvrti za 2017.
            3. Na temelju prikazanih podataka Vijeća ocjenjuje nužnim da u budućim programima i planovima održavanja svaka stavka bude specificiran prema područjima mjesnih odbora kako bi bilo moguće pratiti dinamiku utroška sredstava na konkretnim područjima.
            4. Vijeće smatra da je ubuduće potrebno znatno intenzivnije uključiti Vijeće Gradske četvrti i vijeća mjesnih odbora u pripremu i izvršenje programa i planova održavanja komunalne infrastrukture kao i kontrolu realizacije istih.
	5. Vijeće predlaže gradonačelniku Grada Zagreba da utvrdi Izvješće u predloženom tekstu i uputi ga Gradskoj skupštini Grada Zagreba na prihvaćanje. 
	6. Ovaj će se zaključak uputiti Gradskom uredu za mjesnu samoupravu na daljnje postupanje.


 AD 3. Prijedlog zaključka o utrošku sredstava s pozicije  „Ostali nespomenuti rashodi poslovanja“ Gradske četvrti Gornja Dubrava

     
     Predsjednik napominje da je Prijedlog dobiven uz poziv. Pojašnjava način trošenja sredstava. 
Otvara raspravu.

U raspravi sudjeluje J. Bandur, D. Gabud, F. Jednobrković, F. Novosel, N. Vranješ, A. Marcetić i predsjednik.    

   Na prijedlog predsjednika Vijeće jednoglasno donosi:                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                             

ZAKLJUČAK
O PRIJEDLOGU UTROŠKA SREDSTAVA S POZICIJE
OSTALI NESPOMENUTI RASHODI POSLOVANJA



I.	Vijeće Gradske četvrti Gornja Dubrava na poziciji  iz Razdjela Proračuna Grada Zagreba  0502, na poziciji   146 -3299 „Ostali nespomenuti rashodi poslovanja“,  za 2018. raspolaže sa 200.000,00 kn.

II.	Vijeće Gradske četvrti Gornja Dubrava predlaže utrošak sredstava iz točke 1. ovog zaključka na sljedeći način:

1. Protokolarne potrebe i nepredviđeni troškovi			         5.000,00 kn		
2. Dani Dubrave                                                                                         25.000,00 kn                                                   

3. Nabavka roba i usluga za pravne osobe
čiji je osnivač Grad Zagreb, Vijeće Gradske četvrti                             170.000,00 kn                                                                    

Ukupno:	     200. 000,00 kn

III.   Daje se ovlaštenje predsjedniku Vijeća Gradske četvrti Gornja  Dubrava da u ime Vijeća tijekom  godine iz Razdjela Proračuna Grada Zagreba 0502, na poziciji 146-3299 „Ostali nespomenuti rashodi poslovanja“ za 2018. odobrava plaćanje do iznosa od 5.000,00 kn.
       O potpisanim odobrenjima predsjednika Vijeća će izvijestiti Vijeće.

IV.	Ovaj će zaključak biti dostavljen Gradskom uredu za mjesnu samoupravu.

AD 4. Prijedlog Zaključka o davanju mišljenja na Stratešku studiju utjecaja Plana gospodarenja otpadom Grada Zagreba na okoliš

Predsjednik ističe da je prijedlog plana dobiven, i  pojašnjava svrhu njegovog donošenja.

U raspravi sudjeluje F. Novosel i predsjednik

Na prijedlog predsjednika Vijeće jednoglasno donosi


					Z A K L J U Č A K
o  davanju mišljenja na Stratešku studiju o utjecaja
 plana gospodarenja otpadom Grada Zagreba na okoliš i Nacrtu prijedloga Plana gospodarenja otpadom Grada Zagreba
 


I. Razmotren je Prijedlog Strateške studije o utjecaju Plana gospodarenjem otpadom  Grada Zagreba na okoliš i Nacrt prijedloga Plana gospodarenja otpadom Grada Zagreba.

II. Daje se pozitivno mišljenje na navedeni Prijedlog.

III. Ovaj zaključak dostavlja se Gradskom uredu za gospodarstvo, energetiku i zaštitu okoliša, Sektoru za zaštitu okoliša i održivo gospodarenje otpadom.



AD 5. Prijedlog zaključka o prijedlogu lokacija za postavljanje fiksnog reciklažnog dvorišta

Predsjednik napominje da samo mi veća dali lokacije, a ova je nadopuna. Otvara raspravu. 

U raspravi sudjeluju F. Jednobrković i predsjednik.

Na prijedlog predsjednika Vijeće jednoglasno donosi

ZAKLJUČAK
o prijedlogu lokacija za izgradnju fiksnih reciklažnih dvorišta na
području Gradske četvrti Gornja Dubrava
	

I. Razmotrena je potreba za izgradnjom fiksnih reciklažnih dvorišta na području Gradske četvrti Gornja Dubrava.

II. Vijeće predlaže zemljište na lokaciji Dubečka ulica – Branovečina, oznake k.č. 2635/1 k.o. Dubrava.

III. Ovaj zaključak upućuje se Gradskom uredu za prostorno uređenje izgradnju Grada, graditeljstvo komunalne poslove i promet na daljnje postupanje.



Ad 6. Postavljanje zaštitnih stupića u risnjačkoj ulici (zapadno od Konzuma)- donošenje zaključka 

Predsjednik napominje da je vijeće mjesnog odbora donijelo odluku o postavljanju stupića. Otvra raspravu.

Budući da nitko ne traži riječ, Vijeće na prijedlog predsjednika jednoglasno donosi:


		                                 	Z A K L J U Č A K
o davanju mišljenja na prijedlog za postavljanje zaštitnih stupića u Risnjačkoj ulici (zapadno od Konzuma)


1. Vijeće Gradske četvrti Gornja Dubrava razmotrilo je inicijativu Vijeća Mjesnog odbora  Klaka o postavljanja zaštitnih stupića u Risnjačkoj ulici (zapadno od Konzuma).

1. Vijeće daje pozitivno mišljenje.

AD 7 Postavljanje odbojne ograde u Slanovečkoj

Predsjednik pojašnjava zahtjev. Otvara raspravu.

U raspravi sudjeluje J. Bandur i predsjednik.

Jednoglasno je zaključeno da se građani obrate mjesnom odboru, a kad se Mjesni odbor Dankovec očituje Vijeće će zauzet stav.

AD 8. Prijedlog Zaključka o prijedlogu nove prometne regulacije prometa u Vodičkoj i dijelu Ljubijske ulice

Predsjednik napominje da je Vijeće mjesnog odbora donijelo zaključak o regulaciji prometa.Otvara raspravu.

U raspravi sudjeluju: R. Tukač, N. Vranješ i predsjednik.

Na prijedlog predsjednika Vijeće jednoglasno donosi


					Z A K L J U Č A K
o davanju mišljenja na prijedlog nove prometne regulacije prometa
 u Vodičkoj i dijelu Ljubijske ulice


VI. Vijeće Gradske četvrti Gornja Dubrava razmotrilo je inicijativu Vijeća Mjesnog odbora Gornja Dubrava o prijedlogu nove prometne regulacije prometa u Vodičkoj ulici i dijelu Ljubijske ulice.od kbr. 86 do 124.

VII. Vijeće daje pozitivno mišljenje na uspostavu jednosmjernog prometa u navedenim ulicama kako bi se izbjegle gužve oko Dječjeg vrtića Radost, te zbog parkiranih vozila u dijelu Ljubijske ulice.


AD 9. Prijedlog Zaključka o postavljanju usporenika prometa u Čučerskoj cesti

Predsjednik ističe da je to prijedlog Mjesnog odbora. Otvara raspravu.

Budući da se nitko ne javlja za riječ, Vijeće jednoglasno donosi:. 

				Z A K L J U Č A K
o davanju mišljenja na prijedlog za postavljanje uspornika prometa u Čučerskoj cesti


VIII. Vijeće Gradske četvrti Gornja Dubrava razmotrilo je inicijativu Vijeća Mjesnog odbora Čučerje o postavljanju uspornika prometa u Čučerskoj cesti prije kbr. 309 u smjeru Čučerja i iza kbr. 319 u smjeru Dubrave.

IX. Vijeće daje pozitivno mišljenje.



AD10. Prijedlog Zaključka o imenovanju ulice Jurki


Predsjednik napominje da je zahtjev došao iz Mjesnog odbora Čučerje. Otvara raspravu.

 Budući da se nitko ne javlja za riječ, Vijeće na prijedlog predsjednika jednoglasno dono


ZAKLJUČAK
o prijedlogu za imenovanje ulice Jurki


1. Vijeće Gradske četvrti Gornja Dubrava razmotrilo je Zaključak Vijeća Mjesnog odbora Čučerje, kojim predlažu da se put k.č. br. 3086 k.o. Čučerje imenuje u ulicu Jurki, od ulice Srukov breg do kuća i gospodarskih zgrada na Tisovcu..
 
2. Vijeće podržava navedeni prijedlog.

3. Ovaj će zaključak biti dostavljen Gradskoj skupštini Grada Zagreba, Odboru za imenovanje naselja, ulica i trgova na daljnje postupanje.


AD 11. Prijedlog  Zaključka o traženju informacija od nadležnih gradskih tijela


Predsjednik pojašnjava da je donošenje ovog zaključka vezano za prethodni zaključak o strateškom razvoju Gornje Dubrave. Daje riječ I. Varatu da pojasni prijedlog zaključka.

U raspravi sudjeluju I. Varat, A. Marceti, D. Prica, S. Živčić i predsjednik.

Na prijedlog predsjednika Vijeće jednoglasno donosi:


					Z A K L J U Č A K
o  traženju obavijesti od nadležnih gradskih tijela
 

I. Razmotreni su prijedlozi Radne skupine za strategijski i razvoj Gradske četvrti Gornja Dubrava.

II. Vijeće traži sljedeće obavijesti od nadležnih gradskih tijela:

· od Gradskog ureda za strategijsko planiranje i razvoj Grada - dokumentacija o strategiji i pravcima razvoja koja se odnosi na područje Gradske četvrti Gornja Dubrava
· od Gradskog ureda za prostorno uređenje, izgradnju Grada, graditeljstvo, komunalne poslove i promet - dokumentacija o svim strategijskim i prometnim projektima koji su u planu za Gradsku četvrt Gornja Dubrava; dokumentacija o trenutnom statusu 12. gimnazije s ledenom dvoranom, te bazena na Klaki
· od Gradskog ureda za obrazovanje - dokumentacija i planovi za projekte u Gradskoj četvrti  Gornja  Dubrava
· od Gradskog  ureda za sport i mlade - dokumentacija i planovi za projekte u Gradskoj četvrti  Gornja Dubrava
· od Gradskog ureda za gospodarstvo, energetiku i zaštitu okoliša - koji su gospodarski projekti predviđeni za Gradsku četvrt Gornja Dubrava
· od Ureda za programe i projekte Europske unije - koje projekte iz naše Gradske četvrti planiraju prijaviti za financiranje iz EU fondova. Može  li neke projekte prijaviti Gradska četvrt i aktivno sudjelovati u njihovoj provedbi?
· od Gradskog  ureda za poljoprivredu i šumarstvo -  jeli kada projekt gradskih vrtova planiran za područje Gradske četvrti Gornja Dubrava.
· od Zagrebačkog električnog tramvaja d.o.o. -  moli se informacija o vlasništvu stare pruge do Grada mladih odnosno  Markuševačke Trnave.

AD 12. Prijedlog zaključka o dodjeli Medalje Grada Zagreba Rukometnom klubu Dubrava


Predsjednik pojašnjava prijedlog. Otvara raspravu.

Budući da nitko ne traži riječ, Vijeće jednoglasno donosi:


ZAKLJUČAK
o prijedlogu za dodjelu Medalje  Grada Zagreba Rukometnom klubu Dubrava 



1. Vijeće  predlaže da se Rukometnom klubu Dubrava dodjeli Nagrada Grada Zagreba  povodom 65. godine osnutka i uspješnog rada.

2. Ovaj se zaključak upućuje Odboru za javna priznanja, putem Stručne službe Gradske skupštine Grada Zagreba na daljnje postupanje.

 
AD 13. Prijedlog Zaključka o davanju mišljenja na zahtjev za dostavu pitke vode cisternama


Predsjednik napominje da je materijal dobiven uz poziv, a D. Gabud je bio na terenu i izjasnio se pozitivno o zahtjevu. Otvara raspravu.

Budući da nitko ne traži riječ, Vijeće jednoglasno donosi:





ZAKLJUČAK
o davanju mišljenja na zahtjev 
za dostavu pitke vode cisternama


I. Vijeće Gradske četvrti Gornja Dubrava razmotrilo je zahtjev Matije Plavčić  iz Zagreba, Prešci 36 u kojem traži dovoz jedne cisterne od 5 m3 pitke vode mjesečno neophodne za osnovne životne uvjete.

II. Vijeće, na temelju prethodnog izvida terena od strane Povjerenstva za obilazak kućanstava podnositelja zahtjeva za dovoz neophodne količine pitke vode, daje pozitivno mišljenje o traženom.



ZAKLJUČAK
o davanju mišljenja na zahtjev 
za dostavu pitke vode cisternama


I. Vijeće Gradske četvrti Gornja Dubrava razmotrilo je zahtjev Stojanović Ivice   iz Zagreba, Đurini 47 u kojem traži dovoz jedne cisterne od 8 m3 pitke vode mjesečno neophodne za osnovne životne uvjete.

II. Vijeće, na temelju prethodnog izvida terena od strane Povjerenstva za obilazak kućanstava podnositelja zahtjeva za dovoz neophodne količine pitke vode, daje pozitivno mišljenje o traženom.


AD. 14. Prijedlog Zaključka o prijedlogu kandidata za suce porotnike za mladež Općinskog kaznenog suda u Zagrebu
                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                     
Predsjednik napominje da je dopis o izboru kandidata  dostavljen Vijećnicima i Mjesnim odborima da se izjasne.

Na prijedlog predsjednika Vijeće jednoglasno donosi:
 ZAKLJUČAK
o prijedlogu kandidata za suce porotnike za mladež
Općinskog kaznenog suda u Zagrebu


I. Vijeće Gradske četvrti Gornja Dubrava za suce porotnike Općinskog kaznenog suda u Zagrebu za mladež predlaže sljedeće kandidate:

· Vesna Aralica
· Diana Burić
· Žarko Ćorić
· Ksenija Datković
· Vesna Marić
· Ankica Pavlović


II. Ovaj zaključak bit će upućen Gradskoj skupštini Grada Zagreba, Odboru za izbor i imenovanja.


AD 15. Davanje mišljenja sukladno članku 86. Statuta Grada Zagreba:

        

               Na prijedlog predsjednika Vijeće jednoglasno donosi


   ZAKLJUČAK
o davanju mišljenja na Prijedlog odluke o izmjeni Odluke o komunalnom redu 



1. Vijeće Gradske četvrti Gornja Dubrava razmotrilo je Prijedlog odluke  o  izmjeni odluke o komunalnom redu..

2. Vijeće daje pozitivno mišljenje.
   

Na prijedlog predsjednika sa jednim suzdržanim glasom Vijeće donosi:


ZAKLJUČAK
o davanju mišljenja na Prijedlog odluke o određivanju poslova prijevoza pokojnika  koji se financiraju iz proračuna Grada Zagreba 



1. Vijeće Gradske četvrti Gornja Dubrava razmotrilo je Prijedlog odluke  o  određivanju poslova prijevoza pokojnika koji se financiraju iz proračuna Grada Zagreba.

2. Vijeće daje pozitivno mišljenje.

Na prijedlog predsjednika Vijeće jednoglasno donosi:



ZAKLJUČAK
o davanju mišljenja na Prijedlog odluke o raspodjeli sredstava za djelomično pokrivanje gubitaka Kliničke bolnice “Sveti duh“, Dječje bolnice Srebrnjak i Specijalne bolnice za plućne bolesti 



1. Vijeće Gradske četvrti Gornja Dubrava razmotrilo je Prijedlog odluke  o  davanju mišljenja o raspodjeli sredstava za djelomično pokrivanje gubitaka Kliničke bolnice „Sveti duh“, Dječje bolnice Srebrnjak i Specijalne bolnice za plućne bolesti..

3. Vijeće daje pozitivno mišljenje.

Na prijedlog predsjednika Vijeće jednoglasno donos:




ZAKLJUČAK
o davanju mišljenja na Prijedlog odluke o proširenju djelatnosti Ustanove za zdravstvenu njegu u kući



1. Vijeće Gradske četvrti Gornja Dubrava razmotrilo je Prijedlog odluke  o proširenju djelatnosti Ustanove za zdravstvenu njegu u kući.

2. Vijeće daje pozitivno mišljenje.


AD 16. Pitanja  prijedlozi i obavijesti

Predsjednik izvještava vijećnike o poduzetim aktivnostima između dvije sjednica: izgradnji Dječjeg  vrtića Čučerje, izgradnji javne rasvjete, klizištu Sloga i stanju projektne dokumentacije za ostale projekte.

Završeno u 19,45 sati.

Sastavila:

Marija Badanjak

KLASA: 026-02/18-001/159
URBROJ: 261-06-11-5-18-2
Zagreb, 19. veljače 2018.

